Phosa het gesê hy sal meer oor dié skandaal onthul in ’n boek wat hy oor Suid-Afrika se moderne geskiedenis skryf. Hy sal ’n hoofstuk daarin aan die Guptas afstaan.
“Syfers wys daarop dat die ANC minder as 47% van die stemme sal trek. ’n Koalisieregering is ons voorland. Dit is nie noodwendig ’n slegte ding nie omdat dit goed vir die demokrasie sal wees.”
“Ons is nie ’n rommel-nasie met rommel-mense nie,” het hy gesê met verwysing na die kredietafgraderings van verlede week. Ons het wel ’n rommel-president.”
Hy het ook bygevoeg dat Zuma glad nie die ANC se topstruktuur oor sy onlangse omstrede kabinetskommeling geraadpleeg het nie.
“Niemand het Nkandla verwag nie,” het Phosa gesê. “Niemand het die Guptas agter die bome sien skuil, gereed om op die land se bates toe te slaan nie.